Η σειρά **Dodge Charger** κατασκευάζεται από την αμερικάνικη αυτοκινητοβιομηχανία Dodge, ξεκινώντας το 1966 με την παραγωγή της πρώτης γενιάς του. Το Charger είναι ένα αυτοκίνητο που έχει δώσει βάρος περισσότερο στην σπορ εμφάνιση και στις επιδόσεις, ως ένας γνήσιος διαχρονικός εκπρόσωπος της κατηγορίας των mucsle cars, ένα ίματζ που έχουν χτίσει πολλές αυτοκινητοβιομηχανίες, όπως η Ford με την Mustang, η Chevrolet με την Camaro και η τέως Plymouth με τα Plymouth Barracuda και Plymouth Duster (παλαιότερα, εν μέρει, και η Toyota με την Celica).

Από το 1966 έως και το 1978 είχαν παρουσιαστεί και κατασκευαστεί 5 γενιές μέχρι τη λήξη της παραγωγής του. Τον Φεβρουάριο του 2005 όμως, εισήχθη μια εντελώς νέα γενιά και μπήκε στην παραγωγή τον Απρίλιο, ενώ τον Νοέμβριο του 2010 ξεκίνησε η παραγωγή της διαδόχου, που είναι και η σημερινή γενιά της. Η αναβίωση του 2005, σηματοδότησε την επιστροφή της Dodge στην κατηγορία των muscle cars και όλα τα νεότερα Charger φέρουν παραδοσιακή ρετρό αισθητική, εμπνευσμένη από τα κλασικά Charger του παρελθόντος, όπως συνέβη και με την αναβίωση του επίσης mucsle car Dodge Challenger στις αρχές του 2008.

Μέσα στο 2005, επίσης, εισήχθη και μια αστυνομική έκδοση του Charger, που γνώρισε εξ αρχής μεγάλη απήχηση στην αμερικανική Αστυνομία και μάλιστα το 2012 εκθρόνισε οριστικά το Ford Crown Victoria (παραγωγή : 14 Ιανουαρίου 1991 έως 15 Σεπτεμβρίου 2011, σε δύο γενιές) ως το πρώτο σε απήχηση αστυνομικό σεντάν στις Ηνωμένες Πολιτείες.

Πρώτη γενιά (1966 - 1967)
-------------------------

Το **Dodge Charger 1ης γενιάς** εμφανίστηκε αρχικά ως πρωτότυπο αυτοκίνητο (concept car) το 1964, επηρεασμένο από το Dodge Polara, όπου τοποθετήθηκε ο κινητήρας *426 Wedge* και ο Τζιμ Ροντεμπό είχε κατασκευάσει το όχημα υπό την μορφή replica (καμπριολέ) και τοποθέτησε έναν ισχυρό κινητήρα V8 (με κυλινδροκεφαλές τοποθετημένες με τέτοιο τρόπο που να σχηματίζουν το γράμμα *V*). Την σχεδίαση του μοντέλου είχε αναλάβει ο Καρλ Κάμερον. 

Το όνομα *Charger* χρησιμοποιήθηκε για πρώτη φορά σε μια έκδοση περιορισμένης κυκλοφορίας του Dodge Dart το 1965, από την οποία είχαν κατασκευαστεί μόλις 180 οχήματα.

Ένα από τα πιο εντυπωσιακά στοιχεία του Dodge Charger πρώτης γενιάς, είναι ο φωτισμός στον πίνακα οργάνων (με ηλεκτροχρωμικό φωτισμό, μια απίστευτη καινοτομία για τα τότε τεχνολογικά στάνταρ φωτισμού).
Ως ανεξάρτητο μοντέλο, το Charger ξεκίνησε να κυκλοφορεί στα μέσα του 1966, με την πρώτη ματιά να έλκεται από την γρίλια του οχήματος και τα φωτιστικά σώματα, που μάλιστα στην ουσία ήταν μέσα από αυτήν. Στα τέλη του 1966, η Dodge πρόσθεσε την αεροτομή στο πορτ-μπαγκάζ, όντας το πρώτο όχημα με αεροτομή στην ιστορία του αυτοκινήτου. Μαζί με αυτές τις ιδιαιτερότητες, που ακόμα εντυπωσιάζουν τους λάτρεις των νεοκλασικών οχημάτων, επιπλέον προσοχή δόθηκε και στο εσωτερικό της καμπίνας, με τον πίνακα οργάνων να έχει έναν χαρακτηριστικό ηλεκτροχρωμικό φωτισμό, μοναδικό για τα στάνταρ της τότε τεχνολογίας, καθώς και στο δέρμα που υπήρχε στην επένδυση στις πόρτες. Μέχρι τα τέλη του έτους, είχαν παραχθεί 37.344 μοντέλα, έχοντας κερδίσει την ανταπόκριση του κοινού.

Το 1967 υπέστη μια ελαφρά ανανέωση στην εξωτερική αισθητική, ενώ η οροφή είχε κατασκευαστεί από βινύλιο. Επίσης, ένα υποβραχιόνιο (στήριγμα χειρός) είχε προστεθεί ενδιάμεσα των μπροστινών καθισμάτων, τα οποία είχαν διατηρήσει την αρχική μορφή τους. Εκείνη την χρονιά υπήρχε επιλογή ανάμεσα σε 5 κινητήρες, με μέγιστη απόδοση στους 375 ίππους. Άσχετα με την επιτυχία του ως αγωνιστικό όχημα στο NASCAR, στην πολιτική του μορφή δεν είχε ικανοποιητικό αριθμό πωλήσεων (μόλις 15.788 αντίτυπα τη σεζόν αυτή), με τους κύριους ανταγωνιστές Ford Mustang και Chevrolet Camaro να κλέβουν την παράσταση.

### Επιπλέον εκδόσεις

#### Ανανεωμένη έκδοση

* Dodge Charger του 1967 (μπροστά)Dodge Charger του 1967 (μπροστά)
* Dodge Charger του 1967 (πίσω)Dodge Charger του 1967 (πίσω)

Δεύτερη γενιά (1968 - 1970)
---------------------------

Η πορεία του **Charger 2ης γενιάς** ξεκίνησε το 1968 με πολύ μεγαλύτερα νούμερα παραγωγής και μάλιστα κατασκευαζόταν σε τρεις πολιτείες των ΗΠΑ (Μίσιγκαν, Μιζούρι και Καλιφόρνια). Για το νέο Charger είχε εξελιχθεί ένα σαφώς μεγαλύτερο αμάξωμα, η φιλοσοφία ωστόσο μπορεί να εξακολουθεί να είναι ίδια, όμως αλλαγές υπήρξαν στην εγκατάσταση της νέας γρίλιας με τους νέους κρυφούς και αναδιπλούμενους προβολείς, ενώ η επιλογή χρωμάτων ήταν μεγάλη, τόσο εξωτερικά, όσο και εσωτερικά. Μηχανολογικά, στα δύο χρόνια ενεργής παραγωγής του οχήματος, είχαν κατασκευαστεί και βελτιωθεί ένας αριθμός κινητήρων V8 και τύπου ΗΕΜΙ, με τον αποδοτικότερο να είναι ο 426 κυβικών ιντσών που απέδιδε την ιπποδύναμη των 425 ίππων, επιτυγχάνοντας επιτάχυνση 0-60 μίλια / 0-97 χιλιόμετρα την ώρα σε 13,5 δευτερόλεπτα και τελική ταχύτητα 162 χλμ./ώρα.

Dodge Charger του 1969 που χρησιμοποιήθηκε στα γυρίσματα της σειράς «The Dukes of Hazzard».
Οι πωλήσεις της δεύτερης γενιάς του μοντέλου ήταν πολύ μεγαλύτερες από τον προκάτοχό του, φτάνοντας μέσα σε ένα χρόνο τα 96.000 αντίτυπα. Μεγάλος ανταγωνιστής του Charger ήταν η Chevrolet Corvette C3 (η τρίτη γενιά της Chevrolet Corvette), η οποία στο πίσω τμήμα του αμαξώματος έφερνε πολλές ομοιότητες μαζί του. Σε παγκόσμια κλίμακα, το όνομα «Charger» ταυτίζεται με αυτό το μοντέλο και ως κύρια αιτία είναι η εμφάνιση ενός μοντέλου (για την ακρίβεια, μιας σειράς μοντέλων) του 1969 στην πασίγνωστη σειρά *The Dukes of Hazzard* (προβολή : 1979 - 1985, ελληνικός τίτλος *Οι Ντιούκς*), όπου είχε αποκτήσει το όνομα *General Lee / Στρατηγός Λι*. Γενικότερα πάντως, ακόμα και σήμερα πολλοί οπαδοί των παλαιών αυτοκινήτων έχουν τοποθετήσει αυτό το μοντέλο σε πολύ υψηλό βάθρο για την κατηγορία του.

### Επιπλέον εκδόσεις

* Dodge Charger 500 του 1969Dodge Charger 500 του 1969
* Dodge Charger 500 του 1970Dodge Charger 500 του 1970
* Dodge Charger RoadTrack του 1969Dodge Charger RoadTrack του 1969
* Η αγωνιστική έκδοση του NASCAR, Charger DaytonaΗ αγωνιστική έκδοση του NASCAR, Charger Daytona

Τρίτη γενιά (1971 - 1974)
-------------------------

Το **Charger 3ης γενιάς** ξεκίνησε το 1971, έχοντας βασιστεί για άλλη μια φορά στην ίδια πλατφόρμα «B-body», και κυκλοφόρησε ως ο επίσημος αντικαταστάτης του διάσημου μοντέλου δεύτερης γενιάς. Το νέο Charger έμελλε να είναι και το τελευταίο που είχε την γνωστή μορφή που έμεινε στην ιστορία των Muscle Cars πριν στραφεί προς την μορφή της μπερλίνας. Το Charger τρίτης γενιάς είχε υποστεί σημαντικές αλλαγές στο μπροστινό τμήμα του οχήματος, που ήταν εμφανώς επηρεασμένο από την τότε αισθητική των αντίπαλων Pontiac Firebird και Pontiac GTO, με τα φωτιστικά σήματα να κάνουν την εμφάνιση τους (έναντι των προηγούμενων αναδιπλούμενων μπροστινών φώτων) και την σχάρα να έχει διαχωριστεί στην μέση (εκτός της έκδοσης Super Bee και R/T).

Το σαλόνι ενός Dodge Charger Super Bee του 1971.
Οι εκδόσεις που κυκλοφόρησαν σε αυτή την γενιά ήταν οι: Basic, Hardtop, SE, 500, RoadTrack και η έκδοση της Super Bee, που κέντρισε το ενδιαφέρον των φίλων της σειράς. Η έκδοση του Super Bee ήταν ο αντικαταστάτης του μοντέλου Coronet Super Bee που είχε απόδοση 300 ίππων με ένα κιβώτιο τριών ταχυτήτων. Η πιο αναβαθμισμένη έκδοση ήταν αυτή του RoadTrack, που απέδιδε ισχύ 370 ίππους με τον κινητήρα Magnum V8. Το 1972 και το 1973, άλλη μια έκδοση ήταν η *Rallye*, που είχε τον κινητήρα 440 και απέδιδε στο μέγιστο 280 ίππους. Το 1974, ο κινητήρας αυτός υπέστη ελαφρά μείωση απόδοσης κατά 5 ίππους, με αποτέλεσμα να φτάνει σε ισχύ στους 275 hp.

Η απλή έκδοση είχε διαθέσιμο τον κινητήρα 318, που είχε απόδοση 230 ίππων, ενώ το 1972 εμφανίστηκε άλλη μια στους 150 ίππους. Ακολούθησαν και άλλες, αυτές των 145 και των 110.

Το Charger τρίτης γενιάς ήταν το τέταρτο μοντέλο με τις περισσότερες πωλήσεις στην ιστορία της παγκόσμιας αυτοκινητοβιομηχανίας του 20-ού αιώνα.

### Επιπλέον εκδόσεις

* Dodge Charger SE του 1973Dodge Charger SE του 1973
* Dodge Charger Rallye του 1973.Dodge Charger Rallye του 1973.
* Dodge Charger Super Bee του 1971.Dodge Charger Super Bee του 1971.
* Dodge Charger RoadTrack του 1971.Dodge Charger RoadTrack του 1971.

Τέταρτη γενιά (1975 - 1978)
---------------------------

Το **Charger 4ης γενιάς** αποτέλεσε την σχετική εξέλιξη ενός από τα μοντέλα της Chrysler, το Cordoba, το οποίο ήταν σε παραγωγή τα ίδια χρόνια με αυτό του Charger. Το Charger άσχετα με την μεγάλη ομοιότητα του μοντέλου της Chrysler, για την σειρά της Charger είχε πολύ περισσότερες διαφορές από τα προηγούμενα μοντέλα και η παράδοση της μεγάλης γρίλιας αντικαταστάθηκε με μια πολύ μικρότερη, αν και με μεγαλύτερο ύψος. Επιπλέον, οι προβολείς διατηρήθηκαν με το αρχικό τους σχήμα και σε όλες τις εκδόσεις παρέμειναν εμφανείς.

Το πίσω μέρος ενός Dodge Charger SE του 1976.
Η τέταρτη γενιά ήταν η μεγαλύτερη όλων των εποχών σε διαστάσεις, καθώς έφτασε σε μήκος σχεδόν στα 5,5 μέτρα και μάλιστα με μεγάλη διαφορά μήκους από τα προηγούμενα μοντέλα. Από την άλλη όμως, δεν θεωρήθηκε από το κοινό ως άξιο για να φέρει το όνομα Charger, ένα όνομα που είχε διαχρονικά συνδεθεί με το ακραίο ντιζάιν και τις πολλές ιδιαιτερότητες που είχε προσφέρει στο κοινό. Οι αντιδράσεις ήταν αρνητικές, με κάποιους να αποκαλούν το μοντέλο «μη συγκρίσιμο» με τα αντίστοιχα πρώτης και δεύτερης γενιάς, άσχετα αν διατηρήθηκαν τα στάνταρ της ισχύος, της ταχύτητας και των μεγάλων διαστάσεων.

Οι εκδόσεις που κυκλοφόρησαν εξ αρχής ήταν η απλή (Base) και η SE (Special Edition). Αρχικά, οι διαθέσιμοι κινητήρες ήταν αυτοί των 318 κυβικών ιντσών / 5.2 λίτρων «LA» και των 360 κυβικών ιντσών / 5.9 λίτρων. Το 1976, εμφανίστηκαν οι εκδόσεις Charger Sport SE και Charger Daytona. Το 1977, τα Charger Base και Sport σταμάτησαν την παραγωγή τους, για να ανανεωθούν με την νεότερη πλατφόρμα της εταιρείας, την L-Body. Οι υποψήφιοι αγοραστές όμως είχαν μειωθεί δραματικά και ενώ ως τα τέλη του 1975 αγοράστηκαν 30.812 μοντέλα, το 1978 είχαν αγοραστεί μόλις 2.800 αντίτυπα. Έτσι, ως αντικαταστάτης του Charger επελέγη το Dodge Magnum.

Πέμπτη γενιά (1983 - 1987)
--------------------------

Έκτη γενιά (2005 - 2010)
------------------------

Έβδομη γενιά (2011 - σήμερα)
----------------------------

Το σαλόνι ενός Dodge Charger Daytona του 2013.

Πωλήσεις
--------

Οι χρονολογίες δίνονται σε ημερολογιακά έτη και όχι σε σεζόν (model years).

| Έτος | ΗΠΑ | Καναδάς | Μεξικό | Ευρώπη |
| --- | --- | --- | --- | --- |
| 2005 | 44.804 | 2.919 | 428 |  |
| 2006 | 114.201 | 7.440 | 2.135 |  |
| 2007 | 119.289 | 7.858 | 990 |  |
| 2008 | 97.367 | 6.675 | 3.283 |  |
| 2009 | 60.651 | 4.861 | 480 |  |
| 2010 | 75.397 | 4.662 | 863 |  |
| 2011 | 70.089 | 4.137 | 820 |  |
| 2012 | 82.592 | 4.058 | 895 |  |
| 2013 | 98.336 | 4.588 | 586 |  |
| 2014 | 94.099 | 3.704 | 2.010 | 118 |
| 2015 | 94.725 | 4.518 | 800 | 125 |
| 2016 | 95.437 | 3.738 | 1.208 | 82 |
| 2017 | 88.351 | 4.862 | 635 | 109 |
| 2018 | 80.226 | 4,918 | 1.593 | 128 |
| 2019 | 96.935 | 3.425 | 1.922 |  |
| 2020 | 77.425 | 1.659 | 485 |  |
| 2021 | 78.389 | 1.924 | 2.306 |
| 2022 | 80.074 | 3.156 |  |  |
| Συνολικές | 1.469.999 | 77.253 | 19.133 | 562 |
| Σύνολο | 1.566.947 |
|

Βιβλιογραφία
------------

* Langworth: Encyclopedia of American Cars 1930-1980, p. 269, 286.

Παραπομπές
----------

1. ↑  «The early Dodge Charger muscle cars». Allpar. Ανακτήθηκε στις 28 Φεβρουαρίου 2017.
2. ↑  «All Dodge Charger Generations». Cars with Muscles. 21 Απριλίου 2016. Αρχειοθετήθηκε από το πρωτότυπο στις 8 Φεβρουαρίου 2017. Ανακτήθηκε στις 28 Φεβρουαρίου 2017.
3. ↑  «1968 Charger Specs, Colors, Facts & History». My Classic Garage. Ανακτήθηκε στις 2 Μαρτίου 2017.
4. ↑  «1968-70 Dodge Charger History Page». Dodge Chargers. Ανακτήθηκε στις 28 Φεβρουαρίου 2017.
5. ↑  «1971-1974 Dodge Charger». Allpar. Ανακτήθηκε στις 3 Μαρτίου 2017.
6. ↑  «Second Look Series:1975-1978 Dodge Charger Sport, Monaco Brougham & Plymouth Fury Sport». Patrick Smith. 14 Ιανουαρίου 2014. Ανακτήθηκε στις 4 Μαρτίου 2017.
7. ↑  «1978 Dodge Charger». Car Gurus. Ανακτήθηκε στις 4 Μαρτίου 2017.
8. ↑  «Cars rev:1975-1978 Dodge Charger». Cars Rev. 16 Μαΐου 2013. Ανακτήθηκε στις 4 Μαρτίου 2017.
9. ↑  Bailey, Shaun (10 Δεκεμβρίου 2009). «Spy Shots: 2011 Dodge Charger SRT8». *Road & Track*. Ανακτήθηκε στις 18 Οκτωβρίου 2020.
10. ↑  «2010 Dodge Charger SRT8 Basic Specs». Leftlane. 20 Δεκεμβρίου 2008. Αρχειοθετήθηκε από το πρωτότυπο στις 20 Δεκεμβρίου 2008. Ανακτήθηκε στις 26 Μαΐου 2015.
11. ↑  «How the Chrysler 300 was given New Life». Digital First Media. 7 January 2011.. Ανακτήθηκε στις 8 July 2020.
12. ↑  «Dodge Charger Sales Figures». *goodcarbadcar.net*. 1 Ιανουαρίου 2011. Ανακτήθηκε στις 31 Οκτωβρίου 2014.
13. ↑  Inegi (Ventas 2005 a 2020 México)
14. 1 2  «Total Chrysler LLC December 2007 Sales Up 1 Percent on the Strength of Retail». *CheersandGears.com*. 3 Ιανουαρίου 2008. Ανακτήθηκε στις 5 Ιανουαρίου 2009.
15. ↑  «December 2008 Sales: Chrysler LLC». *CheersandGears.com*. 5 Ιανουαρίου 2009. Ανακτήθηκε στις 5 Ιανουαρίου 2009.
16. ↑  «AMDA Mex (Industria Automotriz 2008-2014)» (PDF). Αρχειοθετήθηκε από το πρωτότυπο (PDF) στις Ιανουαρίου 20, 2016. Ανακτήθηκε στις Ιουνίου 9, 2017.
17. ↑  «Chrysler Group LLC December 2009 Sales». *CheersandGears.com*. 5 Ιανουαρίου 2010. Ανακτήθηκε στις 5 Ιανουαρίου 2010.
18. ↑  «Chrysler Group LLC December 2010 Sales». *CheersandGears.com*. 4 Ιανουαρίου 2011. Ανακτήθηκε στις 4 Ιανουαρίου 2011.
19. ↑  «Chrysler sales shoot up 37% (26% for 2011)». *allpar.com*. Αρχειοθετήθηκε από το πρωτότυπο στις 10 Ιανουαρίου 2012. Ανακτήθηκε στις 4 Ιανουαρίου 2012.
20. 1 2  «Dodge Charger Sales Figures -». 2 Ιανουαρίου 2011.
21. ↑  Chrysler Group (January 3, 2013). *Chrysler Group LLC Reports December 2012 U.S. Sales Increased 10 Percent*. Δελτίο τύπου.  Ανακτήθηκε στις January 4, 2013.
22. ↑  Chrysler Group (January 3, 2014). *Chrysler Group LLC Reports December 2013 U.S. Sales Increased 6 Percent*. Δελτίο τύπου.  Ανακτήθηκε στις January 6, 2014.
23. ↑  Chrysler Group (January 5, 2015). *FCA US LLC Reports December 2014 U.S. Sales Increased 20 Percent - Best December Sales in a Decade; Full-Year Sales Up 16 Percent - Strongest Annual Sales Since 2006*. Δελτίο τύπου.  Ανακτήθηκε στις June 20, 2015.
24. ↑  Car Sales Base (Sales Europe Charger 2014-2018)
25. ↑  «FCA US LLC Slales in USA» (PDF). FCA US. Ανακτήθηκε στις 17 Μαρτίου 2016.
26. ↑  «FCA North America». Αρχειοθετήθηκε από το πρωτότυπο στις 7 Απριλίου 2023. Ανακτήθηκε στις 12 Απριλίου 2022.
27. ↑
28. ↑
29. 1 2
30. 1 2
31. 1 2   (2023-01-04). *FCA Reports Fourth-quarter and Full-year 2022 Sales Results*. Δελτίο τύπου.
32. 1 2   (2023-01-04). *FCA Canada reports fourth-quarter 2022 and full-year sales results, becomes #1-seller of plug-in hybrid vehicles in the country*. Δελτίο τύπου.
33. ↑  García, Gerardo (8 Ιανουαρίου 2022). «Los 379 autos más vendidos de México en 2021: la lista completa del ranking de ventas». *Motorpasión México*.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Dodge Charger** |

* www.carfolio.com/ Dodge Charger, specifications of all models of Dodge Charger cars.